burgasdotpro/wikipedia huggingface dataset:
Vlajka Eritrey

Vlajka Eritrey pozostáva z troch trojuholníkov. Zelený pravouhlý trojuholník umiestený v hornom vlajúcom cípe symbolizuje plodnosť krajiny, modrý pravouhlý trojuholník v dolnom vlajúcom cípe znamená oceán. Červený žrďový rovnoramenný trojuholník s vrcholom v strede vlajúceho okraja pripomína krv preliatú v boji za nezávislosť. V ťažisku červeného trojuholníka je umiestená olivová vetva obklopená vencom 14 olivových listov na každej strane.
Eritrea bola do roku 1952 talianskou kolóniou. Potom ju do roku 1952 spravovala britská armáda, až kým nezískala postavenie autonómnej oblasti "Federatívneho zväzku Etiópie a Eritrey". Po zdĺhavých bojoch 24. mája 1993 vyhlásila Eritrea svoju nezávislosť a odtrhnutie sa od Etiópie. Vlajka Eritrey je jednou z verzií "Eritrejského národno oslobodzovacieho frontu". Súčasťou vlajky je zobrazenie olivového venca, ktoré pochádza zo staršej vlajky, ktorú používali v rokoch 1952 až 1959.
Vlajka bola prijatá 5. decembra 1995.
Asociácia internetových médií

Asociácia internetových médií (AIM) je profesijné združenie subjektov pôsobiacich v oblasti poskytovania internetovej reklamy na Slovensku. Vzniklo s cieľom zvýšiť transparentnosť a profesionálnosť internetového trhu.
Ciele.
sprostredkovávanie a udržiavanie stykov s inými profesnými organizáciami a združeniami v oblasti internetovej reklamy, prípadne orgánmi štátnej správy a samosprávy. 
Štruktúra.
Najvyšším orgánom je Správna rada. Tvorí ju 5 zástupcov členov združenia, ktorí sa volia na jeden rok. AIM je členom Rady pre reklamu. Asociácia internetových médií združuje 31 členov k 1.10.2009.
Slopniansky potok

Slopniansky potok je potok na Strednom Považí, v južnej časti okresu Považská Bystrica. Je to ľavostranný prítok Pružinky, meria 3 km a je tokom IV. rádu.
Pramení v Strážovských vrchoch, v podcelku Trenčianska vrchovina, na severozápadnom úpätí Ostrej Malenice (909,2 m n. m.), severovýchodne od osady Podmalenice v lokalite Bradačevo, v nadmorskej výške približne 500 m n. m. Na hornom toku tečie severovýchodným smerom, sprava priberá krátky prítok z južného svahu Babieho (481,0 m n. m.) a stáča sa smerom na sever. Ďalej priberá ľavostranný prítok zo severovýchodného svahu Prašnice (550,8 m n. m.) a zároveň vstupuje do Podmanínskej pahorkatiny v Považskom podolí. Tu preteká intravilánom obce Slopná, kde opäť zľava priberá prítok spod kóty 470,3 m. Napokon sa stáča na severovýchod a v intraviláne tejto obce ústi v nadmorskej výške cca 303 m n. m. do Pružinky.
Vývin (rast)

Vývin (v niektorých kontextoch dozrievanie alebo maturácia) označuje v biológii spoločné pôsobenie rastu a vývoja. Keďže sa tieto dva procesy nedajú od seba oddeliť, používa sa ako ich súhrnné označenie. Zmeny, ktoré sa odohrali v organizme počas vývinu, sú ireverzibilné.
Rast.
Rast je zväčšovanie hmotnosti tela zvieraťa. Je podmienený schopnosťou živého organizmu vytvárať z neživých produktov látkovej výmeny živú hmotu.
"Morfologický základ rastu tvoria tieto procesy":
Vývoj.
Vývoj – prevládajú kvalitatívne zmeny. Prejavuje sa zmenou funkcií buniek, tkanív a orgánov, postupnou diferenciáciou častí tela, vznikom nových funkcií a orgánov
Individuálny vývoj – ontogenéza – nasleduje po počatí a je výsledkom pôsobenia dedičného založenia a životného prostredia jednica
Vývojové štádiá rastu:
PRENATÁLNE – začína oplodnením vajíčka a končí pôrodom. Delí sa na:
 Blastogenézu – je obdobie ryhovania zygoty, množenia buniek
 a vytvorenie blastomerov – moruly
 Embryogenézu – je obdobie formovania embrya, zakladajú sa orgány, 
 vytvárajú sa časti tela a formuje sa placenta
 Fetogenéza – začína utvorením plodu a končí narodením
POSTNATÁLNE – začína pôrodom a končí telesnou dospelosťou, starobou, prirodzenou smrťou. Člení sa na:
a) obdobie od narodenia po nezávislosť od matky – mledzivová výživa
b) obdobie mliečnej výživy
c) obdobie výživy pevnou stravou
d) obdobie pohlavného dospievania
e) obdobie dospelosti – pohlavná, chovná a telesná dospelosť
f) starnutie organizmu a prirodzená smrť
We Believe

„We Belive“ je štvrtý singel pop punkovej skupiny Good Charlotte z ich tretieho albumu "The Chronicles of Life and Death". V piesni sa spieva sa o rôznych udalostiach, ktoré priniesli sklamania a o rôznych tragédiách. Každý ale verí, že bude lepšie. Počas refrénu sú vo videoklipe zábery na rôznych ľudí, držiacich nápis "We believe" (= "Veríme") v rôznych jazykoch.
Podskalský potok

Podskalský potok je potok na Strednom Považí, v južnej časti okresu Považská Bystrica. Je to pravostranný prítok Pružinky, má dĺžku 3,7 km a je tokom IV. rádu.
Pramení v Považskom podolí, v podcelku Podmanínska pahorkatina, na severozápadnom úpätí Roháča (780,2 m n. m.) v nadmorskej výške približne 447 m n. m. Od prameňa tečie najprv na krátkom úseku na juhojuhozápad, sprava priberá krátky prítok prameniaci východne od kóty 540,3 m a na ďalšom krátkom úseku tečie na juh. Následne pokračuje juhozápadným smerom, z pravej strany priberá prítok z východného svahu Prielohov (522,1 m n. m.) a preteká intravilánom obce Podskalie. V obci priberá ďalší pravostranný prítok z východného svahu Prielohov. Pod obcou sa stáča západným smerom, preteká cez Tŕstie, pričom sa koryto esovito stáča a priamo v obci sa v nadmorskej výške cca 324 m n. m. vlieva do Pružinky.
Little Things

„Little Things“ je debutový singel pop punkovej skupiny Good Charlotte z ich albumu "Good Charlotte". Joel Madden v piesni spieva o tom, že skupina v ktorej hrá, je taká, aká je. Spieva o rôznych spoločenských pomeroch, napr., že oni museli jazdiť do školy autobusom, kým iní kabrioletmi. Nič to ale nemenilo na tom, že všetci boli v jednom školskom basketbalovom mužstve.
Videoklip k skladbe bol nahrávaný v Lorne Park Secondary School v Mississauga v provincii Ontario v Kanade. Klip predstavuje skupinu na strednej škole. Na začiatku videoklipu sa Joel vláme do kancelárie riaditeľa školy. Na jeho dverách je meno Donald Gilmore, ktorý je producentom albumu "Good Charlotte". Na konci videoklipu je skupina v telocvični. Potom Paul zmení názov školy na Good Charlotte.
Epic Records

Epic Records je americká hudobná nahrávacia spoločnosť založená v roku 1953 spoločnosťou CBS, od r. 1988 vlastnená spoločnosťou Sony BMG. Spočiatku spoločnosť vydávala jazzovú a klasickú hudbu, neskôr začali vydávať aj iné žánre, ako rock and roll, R&amp;B, country až po hard rock.
Zákopčianka

Zákopčianka je potok na Strednom Považí, v južnej časti okresu Považská Bystrica. Je to pravostranný prítok Pružinky, meria 4,6 km a je tokom IV. rádu.
Pramení v Žilinskej kotline, v podcelku Domanižská kotlina, na severozápadnom svahu Stankova (538,6 m n. m.) v nadmorskej výške približne 480 m n. m. Od prameňa tečie sprvu na sever, sprava priberá krátky prítok (449,5 m n. m.) a pokračuje západným smerom. Následne preteká obcou Ďurďové, zľava priberá prítok pretekajúci touto obcou a stáča sa na severozápad, pričom sa esovito stáča. Za obcou vstupuje do Súľovských vrchov, kde vytvára hlboko zarezanú dolinu Zákopčie. Postupne sa stáča najprv západným smerom, z pravej strany priberá prítok z južného svahu Roháča (780,2 m n. m.) a ďalej tečie juhozápadným smerom. Severozápadne od obce Pružina sa v nadmorskej výške cca 347 m n. m. vlieva do Pružinky.
Aberdeen FC

Aberdeen Football Club je škótský futbalový klub sídliaci v Aberdeene. Klub pôsobí v najvyššej škótskej súťaži – Scottish Premier League. V 80. rokoch prežíval klub úspešné roky aj vďaka pôsobeniu trénera Sira Alexa Fergusona. 3-krát sa stal klub majstrom ligy a v roku 1983 vyhral Pohár víťazov pohárov UEFA, keď vo finále zdolal Real Madrid.
Externé odkazy.
http://www.afc.co.uk/page/Welcome
Vlajka Kene

Vlajka Kene je založená na trikolóre politickej strany "KANU" ("Kenský africký národný zväz") z roku 1952, teda s vodorovnými pruhmi čiernym, červeným a zeleným, medzi ktoré boli v roku 1963 pridané dva úzke biele prúžky (6 : 1 : 6 : 1 : 6). Čierna farba znamená slobodu milujúci africký ľud, červená jeho krv a boj za slobodu, zelená bohatú vegetáciu: biele prúžky sú symbolom mieru a jednoty. Uprostred vlajky je umiestnený masajský vojnový štít a červeno-bielo-čiernou kresbou a pod ním ležia skrížené oštepy: týmito zbraňami, ktoré symbolizujú obranu krajiny, bránili predkovia dnešných obyvateľov svoju vlasť proti nepriateľom.
Vlajka je z roku 1963.
The Anthem

„The Anthem“ je druhý singel pop punkovej skupiny Good Charlotte z ich druhého albumu "The Young and the Hopeless". Pieseň bola nahraná v roku 2002, vydaná v roku 2003. Producentom bol Eric Valentine. V piesni sa spieva o živote populárneho dievčaťa na škole. Vo videoklipe hrajú členovia kapely mladých ľudí v skejtparku.
The Hand That Feeds

„The Hand That Feeds“ je názov pesničky a singlu skupiny Nine Inch Nails z albumu "With Teeth". Singel vyšiel v roku 2005.
Vývin

Vývin môže byť:
Vlajka Madagaskaru

Vlajka Madagaskaru je odvodená z vlajky kmeňa "Hovo", má biely zvislý pruh pri žrdi (zaberá tretinu dĺžky vlajky) a dva vodorovné pruhy vo farbách červenej a zelenej. 
Biela farba symbolizuje čistotu ideálov, červená nezávislosť, zelená nádej v šťastnú budúcnosť. Biela a červená boli už v 19. storočí na vlajkách madagaskarského kráľovstva "Hovov", zelená reprezentuje obyvateľov pobrežia. Biela sa spojuje s kniežacím rodom "Volafotsov", červená s rodom "Volamenov" zo 17. storočia.
Vlajka vznikla roku 1958, o rok neskôr bola ústavne kodifikovaná.
Phonon

Phonon je súbor knižníc pre prácu s multimédiami v KDE 4. Cieľom Phononu je ponúknuť programátorom jednotné rozhranie na prístup k rôznym multimediálnym programom, napríklad Xine, GStreamer a NMM. 
Vďaka Phononu bude môcť napríklad C++ programátor prehrať video súbor pomocou veľmi krátkeho kódu. Príklad uvádzaný vývojármi Phononu porovnáva 4 riadkový kód spolu s 30 riadkami, ktoré bolo potrebné napísať na tú istú vec pri použití staršej knižnice aRts.
Dundee United FC

Dundee United Football Club je škótske futbalové družstvo so sídlom v Dundee. Hrajú v najvyššej škótskej súťaži - Scottish Premier League. V meste Dundee sídli aj klub Dundee FC.
Klub dosahoval úspechy v 80. rokoch, keď v sezóne 1982-83 získal ligový titul. Nasledujúce roky sa presadil aj na európskej scéne, v sezóne 1983-84 sa prebojoval do semifinále Európskeho pohára a v sezóne 1986-87 sa dostal do finále Pohára UEFA, kde ale podľahol švédskemu klubu IFK Göteborg.
Súčasná zostava.
Brankári 
Obrancovia 
Stredopoliari 
Útočníci
Vlajka Malawi

Vlajka Malawi - trikolóra s vodorovnými pruhmi vo farbách čiernej, červenej a zelenej bola už od roku 1953 vlajkou "Malawijskej kongresovej strany". 
Čierna predstavuje africké obyvateľstvo, červená krv mučeníkov za slobodu Afriky, zelená stále živú prírodu štátu. V roku 1964, pri prehlásení nezávislosti, bolo do čierneho pruhu pridané červené vychádzajúce slnko s 31 lúčmi ako pripomienka svitania, na slobodu pre celý africký kontinent. Odvtedy sa vlajka používa oficiálne.
Anastasija Andrejevna Myskinová

Anastasija Andrejevna Myskinová (; * 8. júl 1981, Moskva, Rusko) je bývalá ruská profesionálna tenistka. Počas svojej kariéry vyhrala 10 turnajov WTA v dvojhre a 5 turnajov vo štvorhre.
Embryogenéza

Embryogenéza alebo zárodočný vývoj/vývin alebo embryonálny vývoj/vývin je prvé obdobie ontogenézy, končiace sa liahnutím alebo pôrodom organizmu.
Embryogenéza zahŕňa tieto procesy:
Embryogenéza živočíchov.
Vývin jedinca u živočíchov začína oplodnením vajíčka, pričom splýva zrelá samčia pohlavná bunka (spermia) so zrelou samičou pohlavnou bunkou (vajíčkom – "oocytom"). Za normálnych okolností sa v každej bunke tela (samozrejme okrem pohlavných buniek), nachádzajú chromozómy v pároch. K rozmnožovaniu takýchto buniek dochádza spôsobom delenia nazývaným mitóza. Pohlavné bunky obsahujú jeden chromozóm z každého páru (haploidná sada) a vznikajú spôsobom delenia nazývaným meióza. Splynutím pohlavných buniek (a ich jadier) je v oplodnenom vajíčku obnovená výbava jadra s dvojicami chromozómov (diploidná sada).
Oplodnené vajíčko sa rýchlo delí mitózami. Medzi dcérskymi bunkami na povrchu vajíčka zostávajú charakteristické ryhy. Delenie oplodneného vajíčka sa preto nazýva ryhovanie (embryológia). Vývoj ryhujúceho sa vajíčka je možné opísať na príklade obojživelníkov. Po niekoľkých ryhovacích deleniach vzniká zhluk buniek, morula. Ďalším delením sa morula mení na jednovrstvový dutý guľovitý útvar, blastulu. Jednovrstvová blastula sa ďalej procesom zvaným gastrulácia mení na dvojvrstvový zárodok, gastrulu. Vrstvami gastruly sú vonkajší zárodočný list – ektoderm a vnútorný zárodočný list – endoderm. Najjednoduchšia gastrulácia prebieha vchlípením časti buniek blastuly, invagináciou. Vznikne dvojvrstvový útvar s malým otvorom ako pozostatkom vchlípenia. Tento otvor sa nazýva blastoporus. Vzniknutá dutina gastruly sa nazýva prvočrevo – "archenteron". 
Po gastrulácií, ktorou vznikli ektoderm a endoderm, sa vyvíja tretí zárodočný list – mezoderm. Najjednoduchší spôsob jeho vzniku pozorujeme u obojživelníkov. Bunky, ktoré boli pôvodne súčasťou povrchovej vrstvy gastruly sa nahromadia v oblasti blastoporu. Odtiaľ sa vsúvajú medzi etoderm a endoderm do oblasti budúcej chrbtovej časti zárodku. V strednej čiare tohoto vsúvajúceho sa útvaru vzniká materiál budúcej chrbtovej struny, lat. "chorda dorsalis". Bunky po jej stranách tvoria vlastný mezoderm. Celý útvar sa niekedy nazýva chordomezodermálny materiál.
Chrbtová struna je u obojživelníkov trvalým orgánom. U stavovcov sa síce vyvíja, ale ako celok sa udrží len dočasne počas embryonálneho života.
Mezoderm vytvára po vstupe medzi ektoderm a entoderm dve hlavné oblasti. Pozdĺž chrbtovej struny sa člení na jednotlivé úseky nazývané segmenty – "somity". Ďalej od chordy sa toto členenie vytráca a mezoderm sa štiepi na listy. Jeden z nich sa prikladá k ektodermu a nazýva sa somatopleura, druhý k endodermu a nazýva sa splanchnopleura. Medzi nimi sa nachádza dutina, nazývaná "coelom" alebo célomová dutina.
Strážovský potok

Strážovský potok je potok na Strednom Považí, v južnej časti okresu Považská Bystrica. Je to významný ľavostranný prítok Pružinky, meria 10,8 km a je tokom IV. rádu.
Pramení v Strážovských vrchoch, v podcelku Zliechovská hornatina a v časti Strážov, na severovýchodnom svahu vrchu Strážov () v nadmorskej výške približne , na území národnej prírodnej rezervácie Strážov. Od prameňa tečie viac-menej na sever, sprava najprv priberá krátky prítok zo západného svahu Čierneho vrchu (), potom zľava prítok zo severného svahu Strážova a opäť sprava prítok z oblasti Krahulca. V tejto oblasti sú na ňom dva Strážovské vodopády. Následne pokračuje severoseverovýchodným smerom, z pravej strany priberá prítok zo severozápadného úpätia Čierneho vrchu, preteká bralnatou dolinou, z tej istej strany priberá najprv ďalší prítok z lokality Krahulec a potom prítok () zo severozápadného svahu Vrábľovej (). Ďalej pokračuje severným smerom až k osade Predhorie, kde sprava priberá prítok z oblasti Sekanej a stáča sa smerom na severozápad. Preteká dolinou Radotiná, pričom zľava priberá prítok zo západného svahu Zadných kruhov (), sprava prítok od osady Chmelisko a stáča sa na severoseverozápad. Pri osade Riedka potom priberá svoj najvýznamnejší prítok, ľavostranný Biely potok a výraznejšie rozširuje svoje koryto. Napokon vstupuje do Podmanínskej pahorkatiny v Považskom podolí, tečie smerom na sever a preteká cez Tŕstie. Priamo v obci sa v nadmorskej výške cca vlieva do Pružinky.
Nin

Nin môže byť:
NIN môže byť:
Blastogenéza

Blastogenéza môže byť:
Ryhovanie

Ryhovanie môže byť:
Vlajka Maroka

Vlajka Maroka – na červenom liste je uprostred umiestnená zelená paťramenná hviezda (pentagram) z tzv. "pečate Šalamúnovej". Obidve farby sú tradičnými arabskými farbami. V Maroku ich interpretujú tak, že červená predstavuje slobodu národa, zelená (farba islamu) nádej na víťazstvo.
Vlajka bola zavedená roku 1915, kedy bola na list dovtedy iba cely červený (používaný od 17. storočia) pridaná hviezda pre odlíšenie od iných červených vlajok. Červená je farbou vládnucej dynastie.
Galéria.
&lt;/div align="center"&gt;
Zoznam kotlín na Slovensku

Zoznam kotlín na Slovensku obsahuje abecedne usporiadané kotliny buď ako geomorfologické celky, alebo ako podcelky, prípadne časti príslušných geomorfologických celkov.
Zoznam podolí na Slovensku

Zoznam podolí na Slovensku obsahuje abecedne usporiadaný zoznam podolí ako geomorfologických celkov, podcelkov alebo častí.
Zoznam brázd na Slovensku

Zoznam brázd na Slovensku zahŕňa abecedne usporiadané brázdy ako geomorfologické celky, podcelky alebo ich časti.
Evolúcia

Evolúcia môže byť:
Zoznam brán na Slovensku

Zoznam brán na Slovensku zahŕňa abecedný zoznam brán ako geomorfologických podcelkov, geomorfologických častí a geomorfologických útvarov.
Tirič Mír

Tirič Mir je najvyšší vrch v pohorí Hindúkuš, vysoký . Leží v severnom Pakistane, neďaleko hraníc s Afganistanom.
Tirič Mir tvorí sedemvrcholový masív, obklopený niekoľkými veľkými ľadovcami, z ktorých najväčší je "Horný Tiričský ľadovec", dlhý . Jednotlivé vrcholy v masíve sú:
Tirič Mir je považovaný za technicky veľmi náročný vrch. V celom masíve je niekoľko ťažko dostupných stien. Najvyššia je severná stena, ktorá meria . Prvovýstup na hlavný vrchol sa podaril v roku 1950 nórskej výprave. Slovenskí horolezci vystúpili na hlavný vrchol Tirič Miru v roku 1967.
Nošak

Nošak ("Noshaq, Nowshak") je druhý najvyšší vrch v pohorí Hindúkuš, vysoký Leží v severovýchodnom Afganistane a je to najvyšší vrch krajiny.
Nošak má tri vrcholy:
Prvovýstup na vrchol sa podaril japonským horolezcom v roku 1960. Slovenskí horolezci vystúpili na vrchol prvýkrát v roku 1974. 
Nošak bol prvý vrch vyšší ako , na ktorý vystúpili horolezci v zime(1973 poľskí horolezci).
Chemická evolúcia

Chemická evolúcia alebo chemoevolúcia alebo prebiotická evolúcia je proces vzniku makromolekúl (biomolekúl) a ich prvých interakcií, ako aj ich priamych (v širšom zmysle aj dávnejších) predchodcov, ako predpoklad pre vznik života a pre biologickú evolúciu (nasleduje po chemickej evolúcii). Ako hranica medzi chemickou a biologickou evolúciou sa obyčajne udáva vznik eobiontov, napríklad vznik buniek už teda patrí do biologickej evolúcie.
Chemická evolúcia v širšom zmysle sa začína už syntézou ťažkých chemických prvkov jadrovou fúziou vo vnútri hviezd, pretože keďže Veľký tresk vytvoril len prvky vodík, hélium, lítium, berýlium a bór, vznikli všetky pre život podstatné prvky vo hviezdach.
Chemická evolúcia v užšom zmysle je len vznik makromolekúl, teda najmä RNA, bielkovín a ich stavebných kameňov, na Zemi. K tomu pozri napr. evolučná abiogenéza a život.
Descendenčná teória

Descendenčná teória môže byť:
Evolucionizmus

Evolucionizmus môže byť:
Rast

Rast môže byť:
Nov

Nov alebo NOV môže byť:
NOV môže byť:
Nov môže byť:
David Copperfield

David Copperfield môže byť:
Philips

Philips môže byť:
Evolučná teória (veda)

Evolučná teória alebo teória evolúcie je koncepcia vychádzajúca z predstavy preformácie všetkých vecí v kozmickom dianí. 
Idea vývoja v najširšom zmysle znamená, že určitý stav nejakej sústavy je potrební považovať za výsledok viac či menej dlhodobých zmien predchádzajúceho stavu, a že zameranosť týchto zmien je daná najmä pohybom od jednoduchého k zložitému, od nižšieho k vyššiemu.
Od 18. stor. a 19. stor. sa teória evolúcie uplatňuje špeciálne v oblasti biológie, pričom formy, ktoré vznikli neskôr, sa chápu ako výsledok rozvinutia sa vopred daných, "zavinutých" vlôh. Pozri teória evolúcie (biológia).
V súčasnosti sa vypracúvajú modelové výklady "zákonitého" postupu vývojovohistorických dejov v prírodovednom a historickom výskume, a to špeciálne pre kozmické, biologické a duchovné procesy.
Květa Peschkeová

Květa Peschkeová rod. Hrdličková (* 9. júl 1975, Bílovec, Česko) je súčasná česká profesionálna tenistka. Počas svojej kariéry vyhrala 1 turnaj WTA v dvojhre a 22 turnajov vo štvorhre.
Katarína Cibulková

JUDr. Katarína Cibulková (* 14. január 1962, Piešťany
) je bývalá poslankyňa Národnej rady Slovenskej republiky za SDKÚ-DS. 
Profesionálna kariéra.
Vzdelanie.
Katarína Cibulková absolvovala Právnickú fakultu Univerzity Komenského v Bratislave.
Politická kariéra.
Celoštátna úroveň.
Bola zvolená na poslankyňu NR SR vo volebnom období 2006-2010 za stranu SDKÚ-DS . Stala sa členkou Ústavnoprávneho a Mandátového a imunitného výboru NR SR. Vo voľbách v roku 2010 bola opätovne zvolená za poslankyňu za stranu SDKÚ-DS a stala sa členkou Výboru NR SR pre kultúru a médiá, Výboru NR SR pre ľudské práva a národnostné menšiny a Mandátového a imunitného výbor NR SR.
Regionálna úroveň.
Od roku 2002 do roku 2006 bola poslankyňou mestského zastupiteľstva Piešťany za SDKÚ-DS.
Osobný život.
Jej dcéra Dominika bola profesionálnou tenistkou.
Sania Mirzová

Sania Mirzová, (* 15. november 1986, Bombaj, India) je súčasná indická tenistka, od apríla 2015 svetová jednička vo štvorhre, historicky 33. v poradí a štvrtá z Ázie. V rokoch 2003 – 2012 hrala aj dvojhru a bola indickou jednotkou v oboch súťažiach. Pre dlhodobé zranenie zápästie opustila singlovú kariéru. Je najúspešnejšou indickou tenistkou. Na okruhu porazila bývalé svetové jednoty Martinu Hingisovú, Dinaru Safinovú a Viktoriu Azarenkovú. Od augusta 2016 je jej spoluhráčkou Češka Barbora Strýcová, s ktorou vyhrala hneď prvý spoločný turnaj v Cincinnati.
Vo svojej kariére na okruhu WTA Tour dosiaľ vyhrala jeden singlový a štyridsať deblových turnajov, vrátane štvorhry na Turnaji majsteriek 2014 a 2015, najprv v páre s Carou Blackovou a potom s Hingisovou. V rámci okruhu ITF získala štrnásť titulov v dvojhre a štyri v štvorhre.
Na rebríčku WTA bola v dvojhre najvyššie klasifikovaná v auguste 2007 na 27. mieste a v štvorhre potom v apríli 2015 na 1. mieste. Trénuje ju jej otec Imran Mirza.
Na najvyššej grandslamovej úrovni vybojovala spoločne so Švajčiarkou Martinou Hingisovou trofeje zo ženskej štvorhry Wimbledonu 2015, US Open 2015 a Australian Open 2015. Ďalšie tri tituly pridala v zmiešanej štvorhre. Po boku krajana Maheshe Bhupathiho vyhrala Australian Open 2009 a French Open 2012. S Brazílčanom Brunom Soaresom potom získala trofej na US Open 2014. Celkom tri krát odišla z grandslamového finále porazená – spolu s Jelenou Vesninovou z debla French Open 2011, a tiež zo zmiešaných súťaží na Australian Open 2008 a 2014.
V októbri 2005 ju časopis "Time" zaradil do zoznamu „50 ázijských hrdinov“. V marcovom vydaní "The Economic Times" z roku 2010 bola uvedená medzi „33 ženami, na ktoré je India hrdá“. Dňa 25. novembra 2014 sa stala Veľvyslankyňou dobrej vôle OSN pre južnú Áziu.
Súkromný život.
Narodila sa v Bombaji, metropoli indického zväzového štátu Maháráštra, do šiitskej rodiny Imrana a Naseemy Mirzaovych. Krátko po jej narodení sa rodina presťahovala do Hajdarábadu, kde vo februári 2003 odohrala svoj prvý turnaj na okruhu WTA Tour. Má mladšiu sestru. Je v príbuzenskom vzťahu s kriketistami Ghulamom Ahmedom a Asifom Iqbalom.
V roku 2009 sa zasnúbila s kamarátom z detstva, podnikateľom Sohrabom Mirzaom, ale svadba bola odvolaná. Následne nadviazala vzťah s pakistanským kriketistom Shoaibom Malikom. 12. apríla 2010 sa zosobášili tradičným moslimským obradom v hajdarábadskom hoteli "Taj Krishna". Následovala svadba podľa pakistanských zvyklostí v pandžábskom Láhaure.
Chennaiská univerzita Dr. M.G.R. Educational and Research Institute jej udelila 11. decembra 2008 čestný doktorát literatúry (Doctor of Letters, "Litterarum doctor").
Juliana Leonidivna Fedaková

Juliana Leonidivna Fedaková (; * 8. jún 1983, Nova Kachovka, Ukrajina) je súčasná ukrajinská profesionálna tenistka.
Zoznam planín na Slovensku

Zoznam planín na Slovensku zahŕňa zoznam planín ako geomorfologických foriem reliéfu.
Liezel Huberová

Liezel Huberová (* 21. august 1976, Durban, Južná Afrika) je súčasná americká profesionálna tenistka. Počas svojej kariéry vyhrala 43 turnajov WTA vo štvorhre. Od júla 2007, keď získala americké občianstvo, na turnajoch WTA reprezentuje Spojené štáty.
Tano (sviatok)

Tano (iný prepis dano) alebo Surit-nal ( alebo "수릿날") je tradičný kórejský sviatok spojený hlavne s roľníctvom. Oslavuje sa 5. dňa 5. mesiaca podľa solárneho kalendára, ktorý v roku 2022 sviatok pripadá na 3. júna. Ľudia sa doteraz v tento deň stretávajú na verejných miestach v parkoch, kde je pre nich pripravená tradičná zábava: maskový tanec, zápasenie (Šširüm), húpanie a iné. Pripravené je aj tradičné občerstvenie, často aj zadarmo.
Budhove narodeniny

Popri oslave Ježišových narodenín (Vianoce sa oslavujú 25.12. podľa slnečného kalendára) sa v Kórei tradične oslavujú aj Budhove narodeniny. Dátum je určený na 8. deň 4. mesiaca podľa lunárneho kalendára, to znamená, že výročie pripadá každý rok na iný deň. V roku 2007 pripadal na 24. mája. Pretože asi 25% populácie Južnej Kórey sa hlási ku kresťanstvu a ďalších 25% k budhizmu je zrejmé, že aj oslava Budhových narodenín má aspoň takú váhu ako oslava vianočných sviatkov. Ulice sú vyzdobené farebnými lampiónmi, budhistické svätyne sú čisté, vystrojené a otvorené pre všetkých návštevníkov, ktorí sa chcú zúčastniť na oslavách. Vládne príjemná jarná atmosféra plná vôní, farebnosti a slnka.
Domanižská Lehota

Domanižská Lehota je miestna časť obce Domaniža v okrese Považská Bystrica.
Leží v juhozápadnej časti Žilinskej kotliny v podcelku Domanižská kotlina, na sútoku Domanižanky s Hodoňom, z východnej strany je obklopená výbežkom Strážovských vrchov. Nachádza sa 2 km južne od obce na ceste z Domaniže do Pružiny.
V minulosti pracoval v lokalite Bariny mlyn. Pôvodne samostatná obec bola súčasťou notárskeho úradu v Domaniži. K Domaniži bola oficiálne pričlenená v roku 1906.
Z dediny vedie lesná cesta k samote Hodoň (horáreň, rybník) v Strážovských vrchoch, ktorá pokračuje ďalej do osady Pod Jazovčím. V okolí osady sa nachádzajú viaceré kameňolomy. Z tejto obce sa dá vytýčiť cyklotrasa alebo pešia túra. Dá sa z nej dostat až do Fačkova (cca 2km) alebo na Priedhorie po svažnici vedúcej z Hodoňskej kotliny.
Jasenová (prítok Domanižanky)

Jasenová je potok na hornom Považí, v južnej časti okresu Považská Bystrica. Je to pravostranný prítok Domanižanky, meria 2 km a je tokom IV. rádu.
Pramení v Strážovských vrchoch, v podcelku Zliechovská hornatina, na severnom svahu Ostrej Kečky (938,0 m n. m.) v nadmorskej výške približne 560 m n. m. Od prameňa tečie najprv severozápadným smerom, sprava priberá krátky prítok z oblasti Kruhu a prudko sa stáča na severovýchod. Napokon mení smer toku na sever, pričom vstupuje do Žilinskej kotliny, do podcelku Domanižská kotlina, a pri obci Sádočné sa v nadmorskej výške cca 429,5 m n. m. vlieva do Domanižanky.
Kleinova fľaša

Kleinova fľaša je dvojrozmerný geometrický útvar v štvorrozmernom priestore, ktorý neohraničuje žiadnu časť tohto priestoru. Nie je možné rozhodnúť, ktorý bod priestoru je vonku a ktorý vnútri. Táto vlastnosť sa v topológii nazýva neorientovateľnosť. Ďalšou zvláštnosťou je, že táto plocha má iba jeden povrch.
Je pomenovaná po nemeckom matematikovi Felixovi Kleinovi, ktorý ju v roku 1882 ako prvý opísal.
Hodoň

Hodoň je potok na hornom Považí, v južnej časti okresu Považská Bystrica. Je to pravostranný prítok Domanižanky, meria 2,1 km a je tokom IV. rádu.
Pramení v Strážovských vrchoch, v podcelku Zliechovská hornatina, na východnom svahu Šaloviny (), pri osade Pod Jazovčím v nadmorskej výške približne Od prameňa tečie na sever, pričom koryto sa esovito stáča. Ďalej napája malý rybník pri samote Hodoň s horárňou a pokračuje severozápadným smerom. Napokon vstupuje do Žilinskej kotliny, do podcelku Domanižská kotlina, tečie okrajom osady Domanižská Lehota, kde sa oblúkom stáča k ústiu na juhozápad a v nadmorskej výške cca sa vlieva do Domanižanky. Nepriberá žiadne významnejšie prítoky.
Optický klam

Optický klam alebo optická ilúzia je klam spočívajúci v mätúcom alebo nesprávnom vnímaní nejakého obrázku človekom. Obraz vnímaný okom interpretuje mozog inak, ako zodpovedá realite.
Op-art

Op-art (skrátené z angl. "optical art" - optické umenie) je smer výtvarného umenia, ktorý sa začal rozvíjať koncom 50. a začiatkom 60. rokov 20. storočia.
Autori op-artových diel využívajú poznatky z geometrie, fyziognómie a optiky. Snažia sa pomocou väčšinou čiernobielych geometrických obrazcov, rastrov a vzájomne sa prekrývajúcich lineárnych a plošných útvarov dosiahnuť optický klam pohybu alebo nestability.
Názov bol použitý prvýkrát v roku 1964 na prípravách na výstavu The Responsive Eye (Reagujúce oko) v Múzeu moderného umenia v New Yorku. Názov je vlastne obdobou iného umeleckého smeru Pop art. 
Jedným z hlavných predstaviteľov op-artu je maďarský výtvarník Victor Vasarely, ďalej Bridget Riley, Jesús-Rafael Soto, Youri Messen-Jaschin, Richard Anuszkiewicz, Julian Stanczak a Carlos Cruz-Diez.
Paľkovský potok

Paľkovský potok je potok na hornom Považí, v južnej časti okresu Považská Bystrica. Je to ľavostranný prítok Domanižanky, meria 3,1 km a je tokom IV. rádu.
Prameň.
Pramení v juhozápadnej časti Žilinskej kotliny, v podcelku Domanižská kotlina, východne od obce Ďurďové v lokalite Lazy v nadmorskej výške približne 
Opis toku.
Od prameňa tečie sprvu na sever, zľava priberá prítok z oblasti Podzásadia a oblúkom sa stáča na východ. Ďalej priberá ľavostranný prítok z juhovýchodného úpätia Strání (), krátky pravostranný prítok prameniaci západne od Slatiny () a pokračuje severovýchodným smerom. Postupne priberá aj ďalšie prítoky: sprava spod Slatiny, zľava z oblasti Paľkovca, opäť sprava spod Slatiny a zľava spod Holého vrchu. Napokon preteká intravilánom obce Domaniža, kde z ľavej strany ešte priberá prítok spod Močiarnej a priamo v obci sa v nadmorskej výške cca vlieva do Domanižanky.
Moravské dvojspevy

Moravské dvojspevy, Op. 32 je piesňový cyklus českého skladateľa Antonína Dvořáka.
V Moravských dvojspevoch Dvořák rozozvučal tóny so zvláštnou čistotou, plnosťou a bezprostrednosťou.
Zoznam piesní:
Boli skomponované na slová moravskej ľudovej piesne, vznikajú po skupinách v rokoch 1875-77. Tieto dvojspevy, väčšinou písané pre soprán a alt (iba tri z opusu 20 pre soprán a tenor), majú všetky najlepšie vlastnosti národných piesní a vyznačujú prvkami ľudovej hudby. Vznikli na prianie obchodníka Neffa, v ktorého rodine Dvořák učí hudbu a doprevádza dvojhlasý spev. Dokazujú, že aj z takéhoto všedného podnetu môže vzniknúť dielo silných hodnôt. Niet divu že zdanlivo obyčajné skladby kedysi tak živo zaujali Brahmsa a Louis Ehlert to myslel určite úprimne, keď písal, že „je mu pri nich okolo srdca, akoby videl krásne devy, hádzajúce po sebe vonné kvety, na ktorých sa ešte trbliece rosa“.
Martin Lawrence

Martin Lawrence, celým menom Martin Fitzgerald Lawrence (* 16. apríl 1965, Frankfurt nad Mohanom, Nemecko) je americký herec, zabávač, režisér a producent.
Životopis.
Narodil sa vo Frankfurte nad Mohanom, kde jeho otec slúžil v americkej armáde. Keď mal 7 rokov, otec odišiel z armády a presťahovali sa do USA do mestečka Landover v štáte Maryland. V 1973 sa jeho rodičia rozviedli a zostal bývať s matkou. S otcom sa stretával málokedy. Chodil do Eleanor Roosevelt High School a Friendly High School. V puberte sa dal na box a bol v ňom pomerne úspešný. Zúčastnil sa súťaže o cenu "Stredoatlantické zlaté rukavice" (Mid-Atlantic Golden Gloves).
Má troch súrodencov: Roberta, Rae a Ursulu. V roku 1995 sa oženil s Patriciou Southall, víťazkou súťaže Miss Virginia. Rozviedli sa v roku 1997. Mali jednu dcéru Jasmine Page, ktorá sa narodila v roku 1996. Okrem nej má ešte dve dcéry, ktoré sa narodili v rokoch 2001 a 2003.
Niekoľkokrát sa dostal aj do konfliktu so zákonom. V auguste 1996 bol zatknutý na letisku v Burbank, pretože v batožine mal zbraň, ktorá bola navyše nabitá. V marci 1997 bol opäť zatknutý za bitku v bare. V tom istom roku ho jeho kolegyňa Tisha Campbell obvinila zo sexuálneho obťažovania. 
Filmografia*.
Začínal v rôznych reláciách a TV seriáloch, dnes najčastejšie hráva v akčných komédiách.
Mir (rozlišovacia stránka)

Mir môže byť:
miR znamená mikroRNA
MIR môže byť:
Lionel Jospin

Lionel Jospin (* 12. júl 1937) je francúzsky politik, bývalý predseda vlády Francúzska v rokoch 1997 až 2002, keď bol prezidentom Jacques Chirac.
Jospin bol kandidátom francúzskej strany socialistov na funkciu prezidenta Francúzskej republiky v rokoch 1995 a 2002. V roku 1995 sa prezidentom po tesnom víťazstve stal nakoniec Jacques Chirac, v roku 2002 bol prekvapujúco nezvolený do druhého kola, pričom ho predbehol pravicový kandidát Jean-Marie Le Pen.
Kardošova Vieska

Kardošova Vieska je miestna časť obce Domaniža v okrese Považská Bystrica.
Leží v juhozápadnej časti Žilinskej kotliny, v podcelku Domanižská kotlina, na Lednickom potoku v nadmorskej výške 398 m n. m. Nachádza sa 1 km severovýchodne od centra Domaniže, na ceste II/517 z Považskej Bystrice do Rajca.
Na okraji osady stojí pomník SNP.
Ibuki (trieda lodí)

Trieda Ibuki bola trieda ťažkých krížnikov Japonska, ktoré boli stavané po triede Tone.
V roku 1942 začala stavba novej triedy ťažkých krížnikov – triedy Ibuky. Ale vývoj vojny v Pacifiku si vyžiadal prebudovanie jedinej jednotky tejto triedy Ibuki na lietadlovú loď. Druhú jednotku Projekt 301 nebol nikdy dokončený.
Išlo o poslednú triedu ťažkých krížnikov stavaných v Japonsku.
Ancien régime

Ancien régime (výslovnosť: [ansien režim]; doslova z franc.: „starý poriadok“) je výraz, ktorý označuje absolutistický politický systém vo Francúzsku, ktorý trval do ustanovenia konštitučnej monarchie na začiatku veľkej francúzskej revolúcie (1789), ako aj európske spoločenské a štátne zriadenia 17. a 18. storočia.
Najvyšší súd Spojených štátov

Najvyšší súd Spojených štátov amerických (niekedy označovaný skratkou "SCOTUS") je najvyšší orgán súdnej moci v Spojených štátoch.
Skladá sa z deviatich členov, predsedu a ôsmich sudcov. Členov Najvyššieho súdu Spojených štátov amerických menuje prezident a sú schvaľovaní Senátom. Zvykom býva, že členovia Najvyššieho súdu sú vo funkcii do konca života, do rezignácie, odchodu do dôchodku, ale nie sú odvolávaní. Najvyšší súd je najvyšší odvolávací súd (apelačný súd), avšak rieši len malý počet káuz. Každý sudca má svoj obvod, sudcovia sa môžu radiť medzi sebou. Najvyšší súd je posledná súdna odvolávacia inštancia ohľadne trestu smrti vo všetkých štátoch USA, v ktorých je tento trest prípustný.
Sídlom Najvyššieho súdu bola v minulosti Philadelphia, konkrétnejšie budova Independence Hall do roku 1800, kým sa Federálna vláda USA nepresťahovala do nového hlavného mesta Spojených štátov, teda do Washingtonu D.C. Súd sa v novom meste nachádzal zo začiatku v pivničných priestoroch Kapitolu USA. V roku 1810 sa súd presťahoval do miestnosti Old Supreme Court Champer, ktorá sa nachádza v už menovanom kapitole. Po tom, čo došlo k renovácii budovy Kapitolu v roku 1860, sa Senát presťahoval do novej a väčšej miestnosti, tým sa vynoril nový a reprezentatívnejší priestor (Old Senate Chamber) pre potreby súdu. Až v roku 1932 sa pristúpilo k postaveniu samostatnej budovy pre potreby súdu, ktorá bola dokončená o tri roky neskôr a úrad Najvyššieho súdu tam sídli dodnes.
Emeritní sudcovia Najvyššieho súdu.
Traja žijúci sudcovia rezignovali na svoje posty a odišli do penzie.
The Motivation Proclamation

„The Motivation Proclamation“ je v poradí druhý singel pop punkovej skupiny Good Charlotte, ktorý bol vydaný z ich albumu "Good Charlotte". Skladba bola nahratá spoločnosťou Epic Records v roku 2000, a na singli vyšla 7. augusta 2001. Producentom bol Don Gilmore. 
Singel sa umiestnil na 65. mieste v hitparáde časopisu Billboard Billboard Hot 100 a na 78. mieste hitparády Australian ARIA Singles Chart.
Skupina Svetovej banky

Skupina Svetovej banky (anglicky The World Bank Group) je zoskupenie piatich úzko prepojených inštitúcii. Dve organizácie, Medzinárodná banka pre obnovu a rozvoj
(International Bank for Reconstruction and Development IBRD) a Medzinárodná asociácia pre rozvoj
(International Development Association - IDA), sú zastrešené termínom Svetová banka. Ďalšími troma organizáciami sú Medzinárodná finančná korporácia (International Finance Corporation - IFC), Mnohostranná agentúra pre investičné záruky (Multilateral Investment Guarantee Agency - MIGA) a Medzinárodné centrum pre riešenie investičných sporov (Interantional Centre for Settlement of Investment Disputes). Všetkých päť sa špecializuje v rôznych oblastiach rozvoja, ale spolu využívajú komparatívnu výhodu vzájomnej spolupráce, aby dosilahli spoločný cieľ, a to zníženie chudoby. 
Prezidentom Skupiny Svetovej banky je tradične zástupca z USA (v Medzinárodnom menovou fonde je to Európan). Od júla 2007 je prezidentom Robert. B. Zoellick. Sídlo Skupiny Svetovej banky sa nachádza v hlavnom meste USA, vo Washingtone D.C.
Medzinárodná asociácia pre rozvoj

Medzinárodná asociácia pre rozvoj (angl. "International Development Association" - IDA) je jedna z inštitúcií Svetovej banky, ktorá bola založená 24. septembra 1960. Je to inštitúcia, ktorá pomáha najchudobnejším krajinám sveta. Tvorí doplnok k Medzinárodnej banka pre obnovu a rozvoj, ktorá je zameraná na stredne bohaté krajiny.
Jej cieľom je poskytovať pomoc najchudobnejším rozvojovým krajinám tak, aby sa nezaťažila platobná bilancia týchto krajín v takej miere ako prostredníctvom pôžičiek z IBRD. Poskytuje technickú pomoc a vykonáva poradenskú činnosť. Pomoc je určená hlavne štátom s ročným HDP na 1 obyvateľa menším ako 1025 USD. IDA sa snaží zvýšiť ekonomický a sociálny pokrok v rozvojových krajinách aj prostredníctvom rastu produktivity, a tak zlepšiť životnú úroveň ľudí.
Kapitál získava zo vstupných vkladov členov, z príspevkov členských krajín a zisku. Úvery sú poskytované vládam rozvojových krajín len na dobu 35 až 40 rokov. IDA poskytuje úvery len vládam rozvojových štátov na dobu 35 - 40 rokov s 10-ročným odkladom splatnosti a bez úrokov. Vláda však musí zaplatiť len ročný administratívny poplatok vo výške 0,75 % z vyplatenej čiastky každého úveru.
IDA je riadená rovnakými riadiacimi orgánmi ako IBRD.
V súčasnosti má 165 členov.
Cara Blacková

Cara Blacková (* 17. február 1979, Harare, Zimbabwe) je súčasná zimbabwianska profesionálna tenistka. Počas svojej kariéry vyhrala 1 turnaj WTA v dvojhre a 51 turnajov vo štvorhre.
Ls

LS môže byť:
I Just Wanna Live

„I Just Wanna Live“ je jedna z najpopulárnejších piesní skupiny Good Charlotte. Pieseň je z albumu "The Chronicles of Life and Death". Skladba bola nahraná v roku 2004 spoločnosťou Epic Records a vydaná v roku 2005, producentom bol Eric Valentine.
The Chronicles of Life and Death (pieseň)

„The Chronicles of Life and Death“ je tretí singel pop punkovej skupiny Good Charlotte z ich tretieho albumu s rovnomenným názvom. 
V piesni sa spieva o umierajúcom človeku, ktorý odhaľuje svoj život. Pieseň bola nahraná v Epic Records v roku 2004, vydaná bola v roku 2005. Producentom bol Eric Valentine.
Zoznam pahorkatín na Slovensku

Zoznam pahorkatín na Slovensku obsahuje zoznam pahorkatín ako geomorfologických celkov, podcelkov a ich častí.
Predictable

„Predictable“ je prvý singel pop punkovej skupiny Good Charlotte z ich tretieho albumu "The Chronicles of Life and Death". Skladba bola nahraná v Epic Records v roku 2004, vydaná bola 18. augusta 2004. Producentom bol Don Gilmore.
Vera Jevgenievna Duševinová

Vera Jevgenievna Duševinová, (* 6. október 1986, Moskva, Rusko) je súčasná ruská profesionálna tenistka. Počas svojej kariéry vyhrala 1 turnaj WTA vo štvorhre.
Kerrang!

Kerrang! je britský hudobný týždenník (venuje sa hlavne rocku a metalu). Vydáva ho vydavateľstvo Bauer Consumer Media. Taktiež organizuje odovzdávanie hudobných ocenení v niekoľkých kategóriách a má svoje vlastné rádio.
Kocka

Kocka je trojrozmerné teleso (mnohosten), ktorého steny tvorí šesť rovnakých štvorcov. Je špeciálnym prípadom kvádra, ktorého všetky hrany majú rovnakú dĺžku.
Vlastnosti.
Objem kocky vypočítame z dĺžky jej hrany pomocou vzorca:
a jej povrch zo vzorca:
V kocke rozoznávame 2 typy uhlopriečok a to telesovú uhlopriečku a stenovú uhlopriečku. Stenová uhlopriečka je uhlopriečka jej steny (štvorca) a dá sa vypočítať pomocou pytagorovej vety:
podobne z pytagorovej vety môžeme vypočítať dĺžku telesovej uhlopriečky kocky (čo je vzdialenosť dvoch vrcholov kocky neležiacich v jednej spoločnej stene):
Kocka má šesť zhodných stien štvorcového tvaru, osem vrcholov a dvanásť hrán rovnakej dĺžky.
Vlastnosti.
-Všetky steny kocky majú tvar štvorca.
Mary Pierceová

Mary Pierceová (* 15. január 1975, Montreal, Quebec, Kanada) je bývalá francúzska profesionálna tenistka. Počas svojej kariéry vyhrala 18 turnajov WTA v dvojhre a 10 turnajov vo štvorhre.
Zoznam skladieb pre violončelo

Toto je zoznam dôležitých skladieb pre violončelo.
Buk

Buk môže byť:
Piráti z Karibiku (filmy)

Piráti z Karibiku alebo Piráti Karibiku je pentalógia celovečerných filmov režisérov Gora Verbinského, Rob Marshalla a Joachima Rønninga s 
Espenom Sandberggom pozostávajúca z filmov: 
Je to päť na seba nadväzujúcich filmov založených na rovnomennej atrakcii Disneylandov. Prvý diel tvorcovia prezentovali s nie veľkým očakávaním, pretože filmy tohto druhu (pirátske a duchárske) tu už dlho neboli a predošlé pokusy o návrat neskončili práve najlepšie. Po premiére 9. júla 2003 boli však všetky obavy zažehnané, pretože film sa páčil všetkým diváckym kategóriám a stal sa jedným z najnavštevovanejších filmov. Aj obsadenie Johnnyho Deppa do úlohy čudáckeho pirátskeho kapitána Jacka Sparrowa sa ukázalo ako vhodné. Z pôvodne jediného filmu napokon vznikla pentalógia.
Piráti z Karibiku

Piráti z Karibiku alebo Piráti Karibiku môže byť:
Leslie Richard Groves

Leslie Richard Groves (* 17. august 1896, Albany, New York† 13. júl 1970, Washington, D.C.) bol americký vojak a generál. Počas svojej kariéry v armádnej ženijnej službe bol vedúcim viacerých významných projektov, ako napríklad výstavby budovy Pentagonu v roku 1941 a v rokoch 1942 až 1946 bol vedúcim Projektu Manhattan.
Život.
Leslie Groves navštevoval jeden rok Washingtonskú univerzitu, potom študoval dva roky na Massachusettskom inštitúte technológií až sa nakoniec prihlásil na Vojenskú akadémiu vo West Pointe, ktorú ukončil v roku 1918. V rokoch 1918 až 1921 navštevoval kurzy Engineer's School v Camp Humphreys s krátkou prestávkou, počas ktorej pôsobil v Európe počas prvej svetovej vojny.
V októbri 1934 bol povýšený na kapitána a v roku 1939 bol pridelený do Generálneho štábu vo Washingtone. V júli 1940 bol povýšený na majora. V roku 1941 dostal už ako plukovník za úlohu dohliadať na výstavbu budovy Pentagonu, v ktorej sídli Ministerstvo obrany Spojených štátov amerických a ktorá je najväčšou budovou na svete.
V septembri roku 1942 bol brigádny generál Leslie Groves poverený riadiť Projekt Manhattan na vývoj a výrobu atómovej bomby. Pod jeho vedením bol uskutočnený základný výskum na univerzitách v Chicagu a v Columbii a mal tiež na starosti všetky etapy vývoja atómovej bomby-vedeckú, etapu výroby, bezpečnosti a aj plánovania ich použitia vrátane ich zhodenia na japonské mestá Hirošima a Nagasaki. Pod jeho velením boli tiež založené laboratóriá v Oak Ridge, v Hanforde a tiež v Los Alamos. Za vedúceho vedeckého vývoja atómových bômb Groves vymenoval Roberta Oppenheimera.
V januári 1947 bol Projekt Manhattan premenený z vojenského projektu na civilný projekt pod názvom Komisia pre atómovú energiu. Groves bol preto vymenovaný za riaditeľa nového vojenského projektu na vývoj nukleárnych zbraní pod názvom Projekt špeciálnych zbraní ozbrojených síl.
V januári 1948 bol Leslie Groves povýšený na generálporučíka, ale už o mesiac neskôr odišiel do výslužby. Potom bol až do roku 1961 viceprezidentom Sperry Rand Corporation.
Leslie groves umrel na srdcový infarkt 13. júla v roku 1970.
Lomená zátvorka

Lomená zátvorka je zátvorka &lt; alebo &gt;.
Vlajka Guiney-Bissau

Vlajka Guiney-Bissau – po vyhlásení nezávislosti bola za štátnu vlajku prijatá, ako bolo už skôr uznesené, vlajka národne oslobodeneckého hnutia "PAIGC" ("Africkej strany nezávislosti Guiney a Kapverdských ostrovov") z roku 1961.
Tá ma pri žrdi červený zvislý pruh, zaberajúci tretinu dĺžky listu, a v ňom čiernu päťramennú hviezdu, ktorá je vpísaná do pomyselnej kružnice o polomere rovnom šestine jeho šírky. V zostávajúcej časti listu sú dva vodorovné pruhy – žltý a zelený. Čierna hviezda symbolizuje slobodu milujúci africký ľud, jeho dôstojnosť, slobodu a mier, červená farba boj za slobodu, prácu a utrpenie v dobe útlaku, žltá savany severu a životodárne slnko a zelená lesy juhu a rastlinné bohatstvo krajiny, ale aj nádej v šťastnú budúcnosť.
Ako štátna vlajka sa používa od roku 1973.
Tlstá Hora (Slavnica)

Tlstá Hora je miestna časť obce Slavnica v okrese Ilava.
Malá osada sa nachádza na rozhraní Bielych Karpát a Bielokarpatského podhoria v Považskom podolí. Leží na južnom svahu rovnomenného vrchu Tlstá hora (535,9 m n. m.) v nadmorskej výške 370 m n. m. Osada je vzdialená 5 km severozápadne od Slavnice, vedie sem spevnená cesta z Podhoria a z Bolešova.
V tesnej blízkosti Tlstej Hory (severne od nej) prechádza hranica CHKO Biele Karpaty.
Vlajka Kamerunu

Vlajka Kamerunu je trikolóra so zvislými pruhmi v panafrických farbách – zelenej, červenej a žltej – so žltou päťramennou hviezdou uprostred červeného poľa.
Zelená farba znamená bohatú lesnú vegetáciu juhu krajiny a nádej v šťastnú budúcnosť, červená je symbolom nezávislosti a vôle po jednote, žltá pripomína savany severu krajiny a zároveň slnko ako zdroj šťastia národa. Hviezda symbolizuje jednotu štátu.
Dnešný vzhľad vlajky je od roku 1975. Pôvodne mal Kamerun od roku 1957 ako vlajku čistú trikolóru (bol po Ghane druhým štátom, ktorý prijal panafrické farby), ktorá bola v roku 1961 doplnená dvoma menšími žltými päťramennými hviezdami nad sebou v hornej časti zeleného pruhu (symbol dvoch územných častí vtedajšej kamerunskej federácie, ktorá trvala do roku 1972).
Tunežice

Tunežice sú miestna časť obce Ladce v okrese v okrese Ilava.
Nachádza sa v Považskom podolí, v podcelku Ilavská kotlina, na ľavej nive Váhu v nadmorskej výške Leží na ceste I/61, 1,5 km JJZ od centra Ladiec, s ktorými je už takmer stavebne spojená. 
Juhovýchodne od Tunežíc sa v Podmanínskej pahorkatine rozkladajú rozsiahle lomy na vápenec pre cementáreň v Ladcoch.
Husľový koncert (Čajkovskij)

Husľový koncert D-dur, Op. 35 je dielo ruského skladateľa Piotra Iljiča Čajkovského. 
Skladateľ koncert skomponoval na jar roku 1878 v švajčiarskom Clarens, ležiacom na brehu Ženevského jazera. V tejto prírodnej idyle sa skladateľ spamätával z depresií a pokusu o samovraždu spojeného s nevydareným manželstvom s Antoninou Ivanovnou Miľjukovovou. Počas tohto pobytu ho navštívil jeho bývalý žiak z moskovského konzervatória, huslista Josif Kotek. Žiak, pre ktorého mal Čajkovskij slabosť sa stal silným impulzom pre skomponovanie husľového koncertu. Skladateľ bol s dielom hotový v priebehu mesiaca, pričom stihol skomponovať i novú verziu druhej vety, ktorou nahradil pôvodnú, ktorú považovali Kotek i Čajkovského brat Modest za slabšiu. Keďže Kotek nemal také renomé, aby mohol nové dielo hrať na premiére, Čajkovskij dedikoval dielo Leopoldovi Auerovi. Ten po zhliadnutí partu však náročný koncert označil za nehrateľný a odmietol ho naštudovať. Premiéru koncertu tak nakoniec odohral huslista Adolf Brodsky s dirigentom Hansom Richterom v roku 1881 vo Viedni. Koncert si však nezískal náležitú pozornosť a presadil sa až po prevedení v Londýne. O jeho popularitu sa významným spôsobom zaslúžil huslista českého pôvodu Karel Halíř. 
Koncert má tri vety:
Typická dĺžka skladby je približne 34 minút. 
Dielo je nápadité, plné spontánnosti a vitality už od prvých taktov. Tie prináša orchester so svojou predohrou, ktorej melódia sa podobne ako v Čajkovského prvom klavírnom koncerte, v priebehu skladby už neopakuje. Potom s veľkým entuziazmom nastupujú sólové husle s hlavnou témou. Po druhej téme, označenej Molto espresivo, sa vracia hlavná téma v plnokrvnom znení orchestra. Nasleduje prevedenie, na ktoré naväzuje efektná kadencia. Tá končí dlhým trilkom, do ktorého jemne vstupuje orchester s reprízou hlavnej témy, ktorú hrá flauta. Už po pár taktoch sa k téme pridávajú husle. Po repríze je veta zakončená kódou. Druhá veta je známa Canzonetta v 3/4 takte. V kontraste s prvou vetou je typicky rusky zádumčivá až elegická. Canzonetta prechádza plynule do poslednej vety. Tou je iskrivé rondo, v ktorom sa sólista musí popasovať so strhujúcim tempom. Kóda na konci vety završuje celú skladbu. 
Čajkovského husľový koncert je vďaka melodickej bohatosti a výborne zvládnutému orchestrálnemu i husľovému partu reprezentatívnym dielom celého husľového repertoáru. Je to nepochybne virtuózny kus, ktorý je výzvou pre každého sólistu.
Falkirk FC

Falkirk Football Club je škótske futbalové družstvo so sídlom v meste Falkirk. V sezóne 2004-05 sa im podarilo postúpiť do škótskej najvyššej súťaže.
Falkirk získal 2-krát Škótsky pohár - v rokoch 1913 a 1957. V roku 2009 sa klub prebojoval do finále pohára, no prehrali v zápase s Rangers.